Holmenkollen stasjon

Holmenkollen stasjon er en av Holmenkollbanens stasjoner og nærmeste stasjon til Holmenkollen skiarena. Stasjonen ligger 277,7 meter over havet.

Før 1916 var Besserud stasjon banens endepunkt og hadde navnet Holmenkollen. Da banen ble forlenget til Frognerseteren stasjon, ble stasjonnavnet byttet slik at det kom nærmere Holmenkollbakken. I de første årene etter forlengelsen het stasjonen «Holmenkollen Sanatorium». Holmenkollen stasjon ble rehabilitert rundt år 2000, og var, i tillegg til 4 andre, blant de få stasjonene på Holmenkollbanen som er tilrettelagt for tog lengre enn to vogner, med sin plattformlengde på 108  meter.

Ytterligere fornyelse
Stasjonen ble på tross av sine relativt nylige oppgraderinger, oppgradert ytterligere i forbindelse med Ski-VM i 2011. Arkitektfirmaet Reiulf Ramstad AS fikk oppdraget med å tegne nye Holmenkollen stasjon. Den gamle stasjonsbygningen fra 1916 ble flyttet, men ble integrert i det nye stasjonsmiljøet. Byantikvaren var involvert i dette arbeidet.

De nye fasilitetene på stasjonen som åpnet 6. desember 2010 var:
 Ingen planovergang
 Stasjon som er lang nok for seks vogner
 Bedre plass
 Opgradering av stasjonens infrastruktur

Bildegalleri

Referanser

Eksterne lenker
 Reiulf Ramstad arkitekters side prosjektet
 Reiulf Ramstad arkitekters side om design for Oslo Sporveier
 Byantikvarens verneplan for Holmenkollbanen

Holmenkollbanen
Holmenkollen
Jernbanestasjoner åpnet i 1916
1916 i Norge
T-banestasjoner i Oslo
Erik Glosimodt